cyanic-selkie/wikianc huggingface dataset:
Време, живот (филм)
Кратка содржина
„Време, живот“ е филм кој е преадаптиран од телевизиската серија од три епизоди „Трето доба“, снимена во 1986 година. Уште оттогаш замислата била да се премонтира во игран филм и да се префрли на 35-милиметарска филмска лента, но поради материјално-техничките услови, оваа идеја не се остварила тогаш и чекала подобри времиња. Условите за реализација на таа идеја се појавија дури по 13 години од снимањето на серијата. Во овој филм станува збор за животот на старите луѓе во градската средина како што е Скопје, за љубовта во т.н. „трето доба“ од животот, прикажана со блага нишка на хумор, и една лирска претпоставеност на карактерите. Протагонистите на оваа филмска приказна се луѓе кои работат на филм - од глумците, преку филмските техничари, па сè до статистите - во текот на снимањето на филм. Животните приказни на овие филмски работници им се испреплетуваат со приказните на ликовите од филмот чие снимање е во тек. Со неколкуте перипетии во кои тие стари, но витални луѓе покажуваат една завидна енергија, инвентивност и желба за живот и љубов, во филмот - полека но сигурно, се кристализираат односите меѓу нив, за на крајот, повеќето од нив да си ги пронајдат своите животни сопатници - и вон и во филмот, заклучувајќи дека во ниедно време од животот не е доцна да се живее со полна сила, и да се ужива во животот што на човека му е даден на располагање. Самиот ефект на изместеното време, онаа патина и оној дух што овој филм го носи со самиот факт дека повеќе од деценија нè дели од првичното снимање на - тогашната серија; потоа, ефектот на мекоцртач што произлегува од „blow-up”-от од 16-милиметарската на 35-милиметарска филмска лента, дава една романтична слика за луѓето и за годините кога добрината и луѓето не беа деградирани во цинизам и користољубие. Филмот така и завршува: секој со по нешто е во добивка: нова љубов, или пак возобновено пријателство... Но, затоа сите - со нов жар и нова енергија, го продолжуваат својот пат низ златната есен на нивните животи.
Бештански јазик
Бештански јазик — дел од цеската подгрупа на североисточни кавкаски јазици. Јазикот го зборуваат околу 10.000 луѓе во Дагестан, Русија. Бештанскиот јазик има три дијалекти - основен бештански, тљадили и хошар-хота. Најблиски јазици до бештанскиот се: хунзипскиот, цескиот, хваршискиот и хинушкиот. Исто така, јазикот е сличен и со аварскиот. Бештанскиот е непишан јазик, но постојат повеќе обиди за стандардизирање на јазикот.
Одбраната и пропаста на Бодрог во седум бурни годишни времиња
Содржина
Романот се состои од воведен дел и од 33 глави.
Осврт кон делото
Во предговорот кон делото, Марко Недиќ истакнува дека долгиот период во кој е пишуван романот укажува на многу сложената творечка задача која си ја поставил авторот при решавањето на одделни структурни односи во делото, но и на творечката сериозност и одговорноста во текот на работата на делото. Романот се одликува со модерна наративна структура, со многу сложена и возбудлива внатрешна архитектоника и ритам, како и со исклучителна стилска и семантичка привлечност и симболика. Во тој поглед, „Одбраната и пропаста на Бодрог“ е најамбициозното дело на Јосиќ Вишњиќ и едно од прозните дела кои ја обележуваат современата српска книжевност. Основната одлика на романот е изборот на книжевната тема, времето во кое е таа поставена и прозната постапка со која е остварена. Иако дејствието во романот е поставено во одредена историска ситуација, авторот не се откажал од својата доминантна наративна постапка — лиризацијата на прозниот јазик и стил, така што романот претставува необичен и успешен спој на модерно прозно проседе и класична книжевна тема од националната историја. Благодарение на избраната тема, во ова дело авторот е значително покомуникативен во споредба со неговите претходни романи.
Историската тема на романот однапред го дефинирала и на некој начин го условила распоредот на неговата градба. Оттука, романот е поделен на 33 глави, со пролог и со епилог кои му даваат рамка на романот во временска, композициска и семантичка смисла. Првите две глави, исто така, ја играат улогата на вовед, зашто во нив се зборува за историските настани од временска дистанца од 40 години. Вистинската приказна во романот започнува во третата, а завршува во 27-та глава. Иако дејствието наведува на тоа, „Одбраната и пропаста на Бодрог“ не е историски роман, зашто во него, за сметка на историските елементи, преовладуваат неисториските и имагинативните, односно елементите кои носат длабоко егзистенцијално и симболичко значење. Всушност, намерата на авторот била да напише симболички и метафорички роман за отпорот на српскиот народ и неговата борба за слобода. Во тој поглед, романот се одликува со длабоко метафизичко значење, зашто тој се однесува на судбината на српскиот народ не само во периодот на националната борба, туку во времето воопшто, така што тој има универзално книжевно и актуелно политичко значење. Во тој поглед, наспроти пропаста на бранителите на Бодрог, во романот не преовладува трагичната димензија на животот, зашто тој завршува со приказ на животот на главните ликови по пропаста на Бодрог, а потоа неговото сиже се пренесува во денешното време, како симболично продолжување на животот на истиот простор. На тој начин, перспективата на денешното време, со која почнува и завршува романот, му дава посебна внатрешна тежина и боја.
И останатите елементи на романот, особено оние од документарна и историска природа, авторот ги заснова врз слични поетички претпоставки. На пример, сеќавањето на некогашниот град Бодрог авторот го користи како мотивационен импулс со цел романескно да го оживее поимот кој повеќе не постои. Исто така, во согласност со својата поетика на допишување на стварноста, во романот се споменува еден весник, кој навистина постоел во историјата, но на друго место и во друго време. Оттука, за романот не е важно дали описот на Бодрог одговара на историската вистина, туку важно е тој да има соодветна романескна функција која е целонсо усогласена со останатите елементи на романескната структура. На тој начин, секој детаљ во романот има вистинска или можна реалистична основа, но нема реалистична функција. Во романот, Јосиќ Вишњиќ на најдобар начин го артикулирал својот придонес кон документаристичката наративна проза. На измислените факти и односи авторот им дава привид на веродостојност и реална заснованост на историските документи. Со тоа, во развојот на документаристичката проза авторот оди чекор напред во споредба со „Гробницата за Борис Давидович“ на Данило Киш и „Селидби“ на Милош Црњански, зашто документаризмот на Јосиќ Вишњиќ е заснован врз еден вид историска инспирација која е самоповод за натамошната симболичка надградба на прозниот текст.
Едно од најважните својства на „Одбраната и пропаста на Бодрог“ е употребата на лиричноста на прозниот текст, која најмногу е видлива во синтаксата, како и во интонацијата, ритамот и мелодичноста на реченицата. Притоа, лирската интонација се остварува со ритмичко повторување на почетокот на реченицата, на некои нејзини делови и на зборовите со наголема семантичка носивост, а понекогаш и цели глави, како 23. глава, се напишани со таков јазик и стил. Поетскиот и емотивниот тон се остварува и со употребата на други поетски средства, како метафората, споредбата и ономатопејата. Многу често, неговиот прозен исказ е структуриран според принципите на класичната ритмичка проза. Основното средство на лиризацијата на прозниот текст во романот е промената на вообичаениот и очекуваниот наративен ритам. Менувајќи го распоредот на зборовите и на деловите од речениците, авторот успева да ја динамизира реченицата и да ѝ даде поширок контекст и да ѝ даде уште една функција — функцијата на поетско звучење. Во тој поглед, особена ритмичка вредност имаат речениците во кои глаголот е преместен на крајот од реченицата. Таквите реченици истовремено му даваат архаичен звук на текстот, имитирајќи ги старинските ракописи.
Следната важна одлика на романот е индивидуализацијата на говорот на книжевните ликови, кој не е издвоен во посебен структурен сегмент, туку индивуализацијата се остварува во нараторскиот говор. Оваа постапка му овозможува на авторот да го стилизира јазикот на приказната и да го приближи до таканаречениот драматизиран наратор кој игра двојна улога: како книжевен јунак и како учесник во настаните за кои раскажува. Притоа, нараторскиот глас е максимално доближен до авторскиот глас, но за да го спречи претворањето на тој глас во едноличен тон, авторот повремено ја употребува и постапката на индивидуализација на говорот на книжевните ликови. На тој начин, авторот има можност непрекинато да ги умножува гласовните перспективи во романот и во него да вклучува и поинакви доживувања на стварноста — од иронични и хумористични до гротескни и пародични. Заедно со лирската доминанта, овие гласови го сочинуваат множеството на наративните созвучја на романот.
Слично на другите дела на Јосиќ Вишњиќ, и во „Одбраната и пропаста на Бодрог“ деструктивните сили имаат централна семантичка улога. Така, уште двата поима од насловот на романот, „одбраната“ и „пропаста“, ја навестуваат семантичката насока на делото, која произлегува од наративната тематизација на декството на деструктивните сили на историјата и стварноста и од одбранбениот механизам на човекот. Иако „одбраната“ во делото завршува во „пропаст“, таквиот пораз не го претставува семантичкиот заклучок на романот. Лирскиот јазик и рамковната композиција на делото во кое приказната се пренесува од едно време во друго и до еден нараторски глас во друг, всушност, го сугерира продолжувањето а не исчезнувањето на животот и така го оспоруваат трајното дејство на деструктивните историски сили и го насочуваат крајниот заклучок во сосема друга насока. Всушност, авторот му нуди на читателот два заклучока. Содржината на романот упатува на еден можен заклучок (за пропаста и поразот), додека јазикот и формата на романот упатуваат на спротивен заклучок (за одбраната и траењето). Притоа, вториот заклучок, дека постои излез од хаосот на историјата, односно дека не е можно да се уништи животот и постоењето на еден народ, заедно со неговата култура, уметност и колективното памтење, сепак претежнува над првиот заклучок, иако целосно не го оспорува. Токму тоа што во романот се раскажуваедна невесела приказна во која смртта, разурнувањата и уништувањето се присутни речиси на секоја страница покажува дека во романот паралелно се присутни силите на деструкцијата и хаосот, како и силите на животот, единството, создавањето, слободата и раѓањето. Романот сугерира дека двете сили истовремено делуваат врз човекот и дека заедно го условуваат ритамот на човековата историја, но и на животот на поединецот. Бунтот против историјата и неизбежното приспособување кон историјата заради создавање услови за нов бунт против неа, не само што претставуваат основен предмет на прозниот текст и негова клучна тематска и семантичка линија, туку и како нужна фаза во еволутивниот ритам на општеството, националното изразување, индивидуалното потврдување и уметничкото обликување.
Томпсонова чуваркуќа
Томпсонова чуваркуќа (науч. Sempervivum thompsonianum) — локален македонски флористички ендемит од семејството Crassulaceae, познат само за субалпскиот и алпскиот појас на планината Стогово, односно од 1850 до 2270 метри н.в.
Маркова Кула (Маловиште)
Маркова Кула — археолошко наоѓалиште во битолското село Маловиште. Претставува населба од железно време. Се наоѓа на околу 3 км северозападно од селото, на рамнината на стрмниот рид Вртушка на 1422 м н.м. во падините на Пелистер, каде се гледаат остатоци од помала утврдена населба, а по површината фрагменти од керамички садови.
Lactarius resimus
Lactarius resimus е вид на печурки од родот Млечки (печурки), која се смета за деликатес во Русија и некои други земји од Источна Европа кога се кисели во сол. Таму се смета за една од трите највкусни јадливи печурки, заедно со Летен вргањ и Рујница, иако не се почитуваат на друго место. Печурката формира микориза со брезата и со четинари те (бор).
Шапката се движи од 4 до 15 см во пречник. Дршката се движи од 2 до 6 см во должина и од 1 до 3 см во ширина. Печурката е генерално бела, со дамки од жолта до портокалова. Спорите се бело-жолти, елипсовидни и трнливи.
Слични видови ги вклучуваат Lactarius pubescens var. betulae и Брезова млечка.
Поврзано
Список на видови Млечки (печурки)
Наводи
{{Наводи|refs={{cite web |title=Lactarius resimus (Fr.) Fr. 1838 |url=http://www.mycobank.org/MycoTaxo.aspx?Link=T&Rec=168431 |publisher=International Mycological Association |work=MycoBank |accessdate=2011-06-06}}
Список на државни водачи во 1430 година
Ова е список на државни водачи во 430 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Јесеница (Церкно)
Јесеница (словенечки: Jesenica) — населба во Општина Церкно во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Демографија на Бугарија
Оваа статија е за демографските одлики на населението на Бугарија, вклучувајќи ги густината на населеност, етничката припадност, нивото на образование, здравјето на населението, економскиот статус, религиозната определеност и други аспекти на населението. Демографските статистики се од Статистичката служба, ако не е поинаку назначено.
Демографијата на Република Бугарија ја следи Националниот институт за статистика на Бугарија.
Демографска историја
Различни проценки го проценуваат бугарското средновековно население на 1,1 милиони во 700 година и 2,6 милиони во 1365 година. Според најновиот попис на населението од 2011 година, бројот на население кое живее во Бугарија изнесува вкупно 7.364.570. . Бројот на населението својот врв го имал во 1989 година, година кога границите биле отворени по половина век на комунистичкиот режим, кога населението броело 9.009.018 жители.
Стапки на раѓање и плодност
Во 2016 година, вкупно 64.984 живородени деца биле регистрирани во Бугарија.
Бугарија има ниска стапка на фертилитет од 1,54 деца по жена (на крајот од 2016 година). Провинциите со големи ромски популации (на пример, Сливен, Монтана и Јамбол) имаат тенденција да имаат повисоки стапки на плодност во споредба со другите области.
Вкупна стапка на фертилитет и наталитет по провинција во 2016 година (НСИ) [14] Провинција ТФР ЦБР
Етнички групи
Пописите во 1880, 1887 и 1892 година немале прашање за етничката припадност.
Религија
Традиционалната религија на Бугарија според Уставот е православното христијанство, додека Бугарија е и секуларна држава. Бидејќи последните два пописи (2001 и 2011 година) даваат многу различни резултати, тие се прикажани во табелата подолу. Вреди да се забележи дека над една петтина од населението избрало да не одговори на ова прашање во пописот во 2011 година.
Резултатите од бугарскиот попис во 2011 година, во кои укажувањето на одговорот во врска со прашањето за признание не е задолжително, се следните: [34]: Резултати од бугарскиот попис од 2001 година по етнички групи, последниот попис во кој е задолжително укажување на идентификација се:
Миграција
Во врска со внатрешната миграција, според пописот од 1910 година, 300.000 или скоро 10% од етничките Бугари се родени во друга бугарска општина од онаа во која биле наброени. Истите податоци покажуваат дека етничките Бугари родени во странство броеле 78.000 или 2% од нив, од кои најбројни биле 61.000 родени од Отоманското Царство, 9.000 во Романија и со помалку од 2.000 во Австроунгарија, Србија и Русија. Со пописот од 1926 година, имало 253.000 бегалци. 35% од Источна Тракија, 30% од Егејска Македонија, уште 18% од Западна Тракија, 8% од Добруџа, 4% од Западните острови, 3% од Мала Азија и 2% од Вардарска Македонија. Тие сочинувале 6% од населението во земјата. Во 1940 година, биле разменети 70.000 Бугари од Северна Добруџа. Вкупниот број на бегалци во 1878-1940 година се проценува на околу 700.000 до 1.200.000
Според пописот во 2011 година, руските граѓани се најбројни странци - 11 991, потоа 8 444 граѓани на ЕУ (Велика Британија - 2 605, Грција - 1 253, Германија - 848, Полска - 819 и Италија - 456) 3 064, Република Македонија - 1 091, Молдавија - 893 и Србија - 569. 22,8% од нив се од Азија, главно од Турција. Оние со двојно бугарско и друго државјанство биле 22 152 или 0,3% од населението. Од нив лица со бугарско и руско државјанство биле 5 257 (23,7%), по што следеле лица со бугарско и турско државјанство - 4 282 (19,3%), бугарско и државјанство на САД - 1 725 (7,8%). Има најмалку 17.527 бегалци од сириската граѓанска војна со апликации во Бугарија. Во 2001-2015 година 185.447 лица аплицирале за бугарско државјанство и биле обезбедени 116.222 лица. 113.647 биле доделени врз основа на докажано бугарско потекло, вклучувајќи 59.968 граѓани на Република Македонија. 29.218 биле Молдавци, 5930 Украинци, 5374 Срби, 5194 Руси, 3840 Израелци, 2192 Албанци, 692 Турци и други. Во 2016 година, 12.880 странци биле натурализирани, вклучително и 6196 Македонци In 2016, 12,880 foreigners were naturalized, including 6196 Macedonians.
Население по земја на раѓање: Странци по националност:
Образование
Над 98% од населението е писмено, мажите се повеќе писмени од жените.
Невработеност
Средната невработеност за земјата во 2011 година изнесувала 10,1%.
Приватна сопственост
Според Евростат, 82,3% од населението живее во домови во приватна сопственост, според кој податок Бугарија е рангирана на 12 место на глобално ниво. Овој процент е намален, а најголем бил во 2008 година кога изнесувал 87,6% и оттогаш постепено опаѓа. . Бројот на интернет корисници е зголемен брзо од 2000 година - од 430.000 нивниот број се зголемил на 1,55 милиони во 2004 година, и 3,4 милиони во 2010 година. Бугарија ја има третата најбрза просечна брзина на интернет во светот по Јужна Кореја и Романија со просечна брзина од 1.611 KBps. Во моментов има три активни мобилни оператори, Мтел, Теленор и Виваком. Мтел е најголем со 5,2 милиони корисници од 2010 година, Теленор има 3,9 милиони во 2007 година и Виваком има над 1 милион.
ФК Борец (Велес)
ФК Борец 1919 е македонски фудбалски клуб од Велес. Клубот се натпреварува во Првата фудбалска лига. Натпревари ги игра на Градскиот стадион Велес, кој има капацитет од 6,000 гледачи. Клупски бои се црвената и белата.
Јагода Шахпаска
Јагода Шахпаска ( во, Битолско) — македонска политичарка и актуелна министерка за труд и социјална политика. Студирала на Медицинскиот факултет во Скопје, УКИМ, и е специјалист по интерна медицина. Таа е член на СДСМ, и на парламентарните избори во 2020 година е избрана како пратеник, а потоа е поставена како министер за труд и социјална политика. Во моментов живее во Берово.
ФК Борец (Велес)
Историја
Клубот бил основан под името Напредок во 1919 година, а денешното име го добил во 1926 година. Со Љуботен од Тетово се најстари македонски клубови кои играле во четвртата зона во фудбалската лига на тогашното Кралство СХС/Југославија. Клубот долги години настапувал во Првата лига и во Втората лига. Од клубот излегле голем број фудбалери, меѓу кои и Зоран Паунов, Илчо Боров, Панче Ќумбев, Зоран Петковски, Јосе Николов и Трајче Ковачев.
837 п.н.е.
837 п.н.е. — година според општоприфатениот календар. Тоа била 837. година пред новата ера, 837. од првиот милениум п.н.е., 37. од 9 век п.н.е. и осма од 830-тите п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4671 и 4672 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3913 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2923 и 2924 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 84 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 837 година се протега во 1799 и 1800, додека според второто гледиште, годината трае во текот на 1859 и 1860 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 294 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1503 и 1502 исламска година пред хиџра.
Јеншепинг
Јеншепинг (Jönköping) — еден од поголемите градови во Шведска, поточно во јужниот дел на државата. Градот се наоѓа во рамките на округот Јеншепинг, и неговото управно седиште воедно е и најголем град. Јеншепинг истовремено е и седиште на истоимената општина Јеншепинг.
Јеншепинг денес е град кој е познат по тоа што тука почнало со дејност претпријатието „Хускварна“ (Husqvarna).
Природни услови
Градот се наоѓа во јужниот дел на Шведска и Скандинавскиот Полуостров. Од главниот град на државата, Стокхолм, градот е оддалечен 320 км југозападно.
Релјеф
Јеншепинг се образувал на јужниот крај на второто езеро по големина во Шведска, на езерото Ветерн. Старото градско јадро се образувало на место помеѓу Ветерн и малото езеро Мункшен. Градското подрачје е претежно ридско, а надморската височина се движи помеѓу 90-200 м.
Клима
Климата во Јеншепинг е континентална под големи влијание на морето и крајните разгранети делови од топлата Голфска струја. Затоа зимите се благи, а летата се свежи во однос на дадената географска широчина.
Води
Јеншепинг се образувал на јужниот крај на второто езеро по големина во Шведска, езерото Ветерн. Најстариот дел од градот се наоѓа на местото помеѓу езерата Венерн и малото езеро Мункшен.
Историја
Подрачјето на Јеншепинг било населено уште во времето на праисторијата. Првото постојано населено место на даденото подрачје се појавува во раниот среден век. Населбата се развивала, и станала значајно населено место, па така во 1284 г. ги добило градските права, како еден од првите градови во државата.
Сè до Роскилдскиот мировен договор во 1658 г., ова подрачје била честа мета за нападите на Данците, па доживеал повеќе пожари. Во втората половина на XIX век, со доаѓањето на индустријата и железниците, Јеншепинг доживува преродба. Ова благостостојба трае и ден денес.
Население
До средината на XX век Јеншепинг е населен со исклучиво етнички Швеѓани. Меѓутоа, со честите доселувања во Шведска, населението станува се шаренолико.
Стопанство
Денес Јеншепинг е современ град со посебно развиена индустрија (машинска индустрија, обработка на дрво, производство на мебел). Последните две децении посебно се развиваат трговијата, услугите и туризмот.
Најважен стопански настан во градот е сајмот за туризам, Елмиј, најголем од таков вид во светот.
Космос-397
Космос-397 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 25 февруари 1971 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,4 минути, додека аголот на наклонетост на орбиталната рамнина во однос на рамнината на екваторот изнесувала 65,7°. Најголемото растојание од Земјата го достигнал на 2200 км, а најмалото на 574.
IC 586
IC 586 — галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 586 се споменува и како MCG -1-4-53, NPM1G -05.0057.
Откривање
Објектот е откриен на 14 декември 1892 година од страна на Стефан Жавел.
Податоци од набљудување
Според морфолошката класификација на галаксиите, IC 586 е од видот E0. Видливиот сјај со голо око изнесува 15,1 mag, а оној во рамките на интервалот од минималната до максималната честота 16,1 mag, додека површинскиот сјај изнесува 13,7 m/лм2. IC 586 има привидни димензии од 0,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 27 м 36 с, а неговата деклинација, односно висината на лакот на тој агол, -4° 59' 49"".
Други поделби
Проучување на IC 586 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5446.
Попова Нива (Маловиште)
Попова Нива — археолошко наоѓалиште во битолското село Маловиште. Претставува населба од среден век. Се наоѓа во непосредната близина на шталите, оддалечени 1,5 км југозападно од селото Кажани, десно од патот за селото Маловиште, каде при обработувањето на земјата биле откриени темели од ѕидови, а по површината се среќаваат фрагменти од тули, покривни ќерамиди и друг градежен материјал.
296 (број)
296 (двесте деведесет и шест) — број и име на глифот што го претставува тој број. Тој е природен број што следи после бројот 295 а претходник на бројот 297.
ФК Борец (Жилче)
ФК Борец е поранешен македонски фудбалски клуб од село Жилче, Општина Јегуновце којшто долг период има настапувано во трета македонска фудбалска лига.
Надворешни врски
Фејсбук страница
Галерија
Патрик Окс
Патрик Окс (роден на 14 мај 1984, во Франкфурт) — германски фудбалер, десен бек на Волфсбург.
Клупска кариера
Окс има поминато две години во вториот тим на Бајерн Минхен, но откако неуспеал да се наметне за првиот тим се преселил во Ајнтрахт Франкфурт во летото 2004 година. Оттогаш па сè до летото 2011, Окс одиграл 202 натпревари за Ајнтрахт во 6 сезони во Бундеслигата (неиграл само во првата сезона за време на својот престој тука) и постигнал 5 голови. Со текот на сезоните станувал се поважен дел од тимот, прославувајќи се со способноста многу често да се вклучува во нападот и да додава завршни пасови до напаѓачите. Токму поради таа негова способност во времето кога Михаел Скибе бил тренер на клубот, Окс играл понапред, односно како десно крило.
Во сезоната 2010-2011 кога Ајнтрахт испаднал од Бундеслигата, во летниот трансфер-период Окс му се приклучил на Волфсбург за сума од 3 милиони евра. Дебитирал на 29 јули 2011, во поразот со 3-2 од Ред Бул Лајпциг во Купот на Германија заедно со уште неколку нови играчи како Марко Рус (кој исто така дошол од Ајнтрахт), Хасан Салихамиџиќ, Срџан Лакиќ и Кристијан Траш. Во својата прва сезона одиграл само 13 лигашки натпревари. Следната сезона не одиграл ниту еден натпревар за Волфсбург до средината на сезоната, па бил позајмен на Хофенхајм каде одиграл 12 натпревари во Бундеслигата. Во летото 2013 се вратил во Волфсбург имал релативно солидна сезона 2013-14 играјќи на 17 првенствени натпревари од кој на 14 како стартер. На првиот тренинг при подготовките за почетокот на сезоната 2014/2015, Окс сериозно ги повредил лигаментите и ја пропушти целата сезона досега. Тој се вратил на почетокот на март играјќи 3 натпревари за вториот тим на Волфсбург.
Репрезентативна кариера
Окс е поранешен репрезентативец на Германија во селекција под 21 година, за која одиграл 9 натпревари без постигнат гол во текот на 2005 и 2006 година.
Моника Клап
Моника Клап е математичарка во Националниот автономен универзитет на Мексико (УНАМ), позната по нејзината работа во нелинеарните парцијални диференцијални равенки и алгебарската топологија.
Награди и признанија
Во 2012 година, Клап станала членка на Американското математичко друштво.
Премиер лига на Англија
Премиер лига на Англија (англиски: Premier League) или само Премиер лига — највисоката фудбалска лига во Англискиот лигашки систем. Во лигата се натпреваруваат 20 клуба и истата се состои од промоција и испаѓање од и во Фудбалската лига. Премиер лигата е најгледаната спортска лига во светот, како и најбогатото фудбалско првенство. Исто така, таа е фудбалска лига со најголеми приходи во светот, со вкупни приходи на тимовите од околу 1,93 милијарди фунти во сезоната 2007-2008.
Премиер лигата е основана на 20 февруари 1992, кога клубовите во Првата дивизија на Фудбалската лига решиле да се одделат од Фудбалската лига која била основана уште во 1888 година, за да искористат профитабилен договор за продажба на своите телевизиски права. Досега во неа учествувале 43 различни клуба, а само 7 од нив успеале да станат шампиони: Манчестер Јунајтед (13 пати), Манчестер Сити (6), Челси (5), Арсенал (3), Блекбурн Роверс (1), Лестер Сити (1) и Ливерпул (1). Актуелен шампион е Манчестер Сити, победник во сезоната 2021-2022.
Според УЕФА — во пресрет на сезоната 2020-2021 — таа е рангирана на второто место меѓу националните фудбалски лиги во Европа, мерено според достигнувањата на клубовите во последните пет години, и се наоѓа единствено зад шпанската Ла Лига.
Почетоци
И покрај значајните европски успеси за време на 1970-тите и раните 1980-ти, доцните 1980-ти биле означени како најниска точка во англискиот фудбал. Стадионите се распаѓале, навивачите биле сè помалку заинтересирани, хулиганството се појавило повторно, а англиските клубови биле отстранети од европските натпреварувања за период од пет години, поради случувањата на стадионот „Хејсел“ во 1985 година. Првата дивизија на фудбалската лигата, која била првото ниво на англискиот фудбал уште од 1888, сега била зад други лиги во светот како што била италијанската Серија А и шпанската Примера Дивисион, и според посетеноста и според приходите, а најдобрите англиски играчи оделе да играат во други земји. Но, како и да е паѓачкиот тренд почнал да се намалува во 1990-тите со добрите резултати на англиската репрезентација на Светското првенство во 1990, каде стигнале до полуфиналето. Европското фудбалско власничко тело ја прекинала забраната со што англиските тимови заиграле повторно во Европските натпреварувања по 5 години пауза. Тејлор Репорт стандардот, за безбедноста на стадионите, за да се прекинат несреќите како онаа на Хилсборо бил прифатен во јануари истата година и дел од стадионите биле реконструирани.
Телевизиските пари станале многу поважни, Првата Дивизија добивала 6,3 милиони фунти за двегодишен договор во 1986, но кога се обновувал договорот, во 1988, таа добивала 44 милиони фунти за 4 години. Преговорите во 1988 биле прв знак дека лигата ќе се распадне. Десет екипи се заканувале дека ќе ја напуштат лигата и ќе оформат нова “Суперлига“, но најпосле биле наговорени да останат. Како што се зголемиле капацитетите на стадионите и посетеноста и приходотите пораснале, но повторно најдобрите екипи најавувале дека ќе ја напуштат лигата, бидејќи не добивале доволно од зголемениот прилив на пари во спортот.
Основање
По завршувањето на сезоната 1990-1991, бил изнесен предлог за основање на нова лига, која ќе носи повеќе пари по натпревар. Договорот на членовите основачи, бил потпишан на 17 јули 1991 година од екипите што требало да се натпреваруваат во највисоката дивизија на лигата, со што биле утврдени основните правила за формирање на Премиер лигата. Новоформираната највисока дивизија требало да има комерцијална независност од Фудбалскиот сојуз и Фудбалската лига, давајќи и дозвола на Премиер лигата да преговара за сопствени договори за емитување и спонзорства. Аргументот даден во тоа време бил дека дополнителниот приход ќе им овозможи на англиските клубови да се натпреваруваат со најсилните екипи низ Европа. Грег Дајк човекот кој играл значајна улога во создавањето на Премиер лигата, сепак заедно со ITV (од кои бил дел и LWT) загубиле во наддавањето за правата на емитување: BSkyB победил со понуда од 304 милиони фунти во текот на пет години, а BBC го добиле пакетот за емитување на хајлајтси од натпреварите преку емијијата Натпреварот на денот.
Клубовите од Првата дивизија масовно се повлекле од Фудбалската лига во 1992 година, а на 27 мај истата година Премиер лигата била формирана како ограничена компанија, работејќи во канцеларија во тогашното седиште на Фудбалската асоцијација во Ланкастер Гејт. Тоа значело крај на 104-годишното раководење на Фудбалската лига со четирите дивизии. Од тогаш Премиер лигата раководи со една, а Фудбалската Лига со три дивизии. Немало измени во форматот на натпреварувањето, бројот на клубови бил ист, а отпаѓањето и влегувањето во лигата било исто како помеѓу старите Прва и Втора Дивизија.
Основачи на Премиер лигата биле следниве 22 клуба: Арсенал, Астон Вила, Блекбурн Роверс, Вимблдон, Евертон, Ипсвич Таун, Квинс Парк Ренџерс, Ковентри Сити, Кристал Палас, Ливерпул, Лидс Јунајтед, Манчестер Јунајтед, Манчестер Сити, Миделсбро, Норич Сити, Нотингем Форест, Олдам Атлетик, Саутхемптон, Тотенхем Хотспар, Челси, Шефилд Венздеј и Шефилд Јунајтед.
Триумфите на Манчестер Јунајтед со Алекс Фергусон
Така набргу по основањето, првите натпревари во новоформираната Премиер лига на Англија тргнале со сезоната 1992-1993. Првите натпревари се одиграле во сабота на 15 август 1992. Првиот гол во новоформираната лига бил дело на Брајан Дин од Шефилд Јунајтед, кој само по пет минути игра ја затресол мрежата на Манчестер Јунајтед во победата на сечилата со 2-1 на Брамал Лејн. Првата сезона во Премиер лигата завршила со победа на Манчестер Јунајтед, што била прва титула за црвените ѓаволи по 26 години чекање. Тие завршиле на врвот на табелата со удобни 10 бода предност пред вицешампионот Астон Вила. Норич Сити водел на табелата во поголемиот дел од сезоната, но нивните надежи за титулата згаснале во последните недели од сезоната останувајќи и математички надвор од игра на три кола пред крајот на сезоната, откако загубиле со 3-1 од Ипсвич Таун. Норич сепак завршил на третото место, изборувајќи пласман во европските натпреварувања. Кристал Палас, Мидлсбро и Нотингем Форест биле првите клубови кои испаднале од Премиер лигата. Теди Шерингам од Тотенхем Хотспар бил најдобар стрелец во сезоната 1992-1993, со 22 постигнати гола.
Во летото 1993 година, трансферот на Рој Кин од испаднатиот Нотингем Форест во Манчестер Јунајтед бил најскапиот трансфер регистриран од англиски клуб и изнесувал 3.75 милиони фунти. Засилени со 22-годишниот ирски играч од средниот ред, во сезоната 1993-1994 играчите на менаџерот Алекс Фергусон ја одбраниле титулата од претходната сезона. Манчестер Јунајтед воделе речиси од почетокот до крајот на второто издание на Премиер лигата, завршувајќи со 8 бодови предност во однос на нивниот најблизок конкурент Блекбурн Роверс, кои завршиле на второто место. На третото место завршил Њукасл Јунајтед, благодарение на фантастичната сезона на нивниот напаѓач Енди Кол, кој постигнал 34 гола и бил најдобар стрелец за сезоната.
Изненадувањето: Блекбурн Роверс 1994-1995
За време на сезоната 1994-1995, продолжиле да паѓаат нови рекорди во поглед на трансферите: пред почетокот на сезоната Блекбурн Роверс се засилиле со 21-годишниот напаѓач на Норич Сити, Крис Сатон, за рекорд од 5 милиони фунти, пред рекордот за најскап трансфер да биде срушен повторно во јануари 1995 година, кога најдобриот стрелец од минатата сезона Енди Кол преминал од Њукасл Јунајтед во Манчестер Јунајтед за 6 милиони фунти.
По доминацијата на Манчестер Јунајтед во првите две сезони во кои тие со убелдива предност пред конкурентите ја освојувале титулата, сезоната 1994-1995 донела многу поголема возбуда и трката за титулата останала отворена до последните мигови од првенството. Блекбурн Роверс предводени од клупата од играчката легенда на Ливерпул, Кени Далглиш, воделе на табелата од средината на првенството па сè до последното коло во кое влегле со два бода повеќе од бранителот на титулата Манчестер Јунајтед. Во последното коло, кое изобилувало со многу возбуда, сепак немало промена на табелата иако Блекбурн загубиле на гостувањето кај Ливерпул со 2-1, тоа не успеале да го искористат нивните конкуренти од Манчестер кои одиграле само 1-1 со Вест Хем Јунајтед, што за Блекбурн значело прва титула по 1914 година. Тајната на изненадувачкиот успех на Роверс лежела во нивиот убиствен напаѓачки тандем (наречен САС) Алан Ширер - кој постигнал 34 гола и бил најдобар стрелец за сезоната - и Крис Сатон, кои заедно постигнале 49 од 80-те голови на клубот во лигата. Манчестер Јунајтед на крајот морал да се задоволи со второто место, но на 4 март 1995 година го поставиле рекордот за највисока победа во историјата на Премиер лигата совладувајќи го Ипсвич Таун со 9-0 (рекорд кој трае до денес иако овој резултат бил постигнат уште еднаш од страна на Лестер Сити 24 години подоцна). Во истиот натпревар, рекордното засилување на клубот Енди Кол станал првиот играч во историјата на Премиер лигата кои постигнал 5 гола на еден натпревар.
1995-1998; Намалување на бројот на екипите
Како резултат на настојувањето на ФИФА, во 1995 година Премиер лигата го намалила бројот на екипи од 22 на 20, со што воедно се намалил и бројот на натпреварите од 42 на 38 кола. Тоа се случило така што на крајот од сезоната 1994-1995 испаднале 4 екипи, а нивните места од Првата дивизија влегле само 2 екипи.
Новите успеси на Јунајтед на Фергусон
Првиот дел од сезоната 1995-1996 го обележила екипата на Њукасл Јунајтед, која, благодарение на импресивната низа позитивни резултати, изградила важна предност пред своите соперници. Манчестер Јунајтед фатил приклучок до лидерот, откако го добиле директниот судир на Олд Трафорд и успеале да се вратат на 4 бода од црно-белите на Кевин Киген, пред негативната серија на резултати што ја однела разликата меѓу првите два клуба на табелата на 12 бода. Сепак, на преостанатите 14 натпревари, „црвените ѓаволи“ (кои повторно можеле да сметаат на Ерик Кантона, кој се вратил по 8-месечната суспензија која му била изречена во јануари претходната сезона) забележале 12 победи едно реми и еден пораз, додека Њукасл не можел да го поднесе притисокот во борбата за титулата и паѓале повеќепати: поразите во директниот судир одигран на Сент Џејмсис Парк и оној со 4-3 од Ливерпул на Анфилд биле кобни. Со прокоцкано водство, Њукасл се нашол на второто место поради послабата гол-разлика, и не успеале да ги добијат последните два натпревари во лигата, а Јунајтед ја освоил својата третата титула во последните четири години на Премиер лигата сите под водството на Фергусон.
Слично како и во претходната сезона така и во следната како главни фаворити за титулата влегле Манчестер Јунајтед и Њукасл Јунајтед, вторите засилени со најдобриот стрелец во претходните две изданија Алан Ширер од Блекбурн Роверс. Сепак, ниту третата сезона по ред во која Ширер завршил како најдобар стрелец (со 25 гола), ниту тренерската смена која во Њукасл го довела Кени Далглиш (единствениот менаџер до тој момент кој ја имал освоено Премиер лигата покрај Фергусон) на местото на Кевин Киген не им помогнала на страчките да ги симнат од престолот црвените од Манчестер кои повторно минале низ целта како први освојувајќи ја четврта титула во Премиер лигата. Њукасл завршил на второто место, со ист број на бодови како и Арсенал и Ливерпул.
Првата титула на Арсенал
Мини серијата од две последователни титули на Манчестер Јунајтед била прекината во сезоната 1997-1998, од страна на Арсенал на Арсен Венгер. Екипата составена од играчи како Денис Бергкамп, Ијан Рајт, Патрик Виера, Марк Овермарс, Дејвид Симан итн. покажала одлични перформанси во текот на оваа сезона и сосема заслужено на 3 мај 1998 година, на две кола до крајот на сезоната, топџиите ја освоиле својата прва титула во Премиер лигата. Во конечниот пласман, Арсенал за само еден бод зад себе го оставил Манчестер Јунајтед, со што било отворено ново поглавје во ерата на Премиер лигата - во кое овие два клуба помеѓу себе одлучуваат за титулата и го имаат главниот збор во лигата.
Три по ред за Манчестер Јунајтед
Откако Арсенал се закитил со својата прва титула, следел реванш од екипата на Фергусон кои ја освојувале титулата во следните три сезони по ред, па во секоја од нив Арсенал морал да се задволи само со второто место. Засилени со играчи како Јап Стам, Двајт Јорк и Јеспер Бломквист, црвените ѓаволи имале фантастична сезона освојувајќи тројна круна: ја вратиле титулата од Премиер лигата во Манчестер завршувајќи со бод повеќе од топџиите благодарение на победата со 2-1 над Тотенхем во последното коло, го освоиле ФА Купот победувајќи го Њукасл во финалето и во едно од највозбудливите финалиња во историјата на Лигата на шампионите го совладале германскиот Бајерн Минхен со 2-1.
Ништо посебно на врвот од табелата не се променило ниту за време на сезоната 2000-2001: Манчестер Јунајтед освоил нова титула, со што за првпат успеале да поврзат три премиерлигашки титули по ред, нешто што не им успеало во претходните два обида во 1995 и 1998 година кога потрагата за трета последователна титула ја завршувале на второто место зад Блекбурн и Арсенал. Топџиите одново завршиле на второто место, за трета последователна година, откако на крајот останале на 10 бода зад екипата на Фергусон. Оваа сезона исто така го донела и враќањето на Ливерпул во топ 3 за трет пат од основањето на Премиер лигата по 1996 и 1998 (во сите три случаи завршиле на третото место).
Арсенал, повторно Јунајтед и Непобедливите
Првото издание на Премиер лигата спонзорирано од Барклис, донело отворена борба за титулата како никогаш порано, а потстрек повеќе затоа бил и факотот што лигата ја надминала германската Бундеслига на рангирањето на УЕФА и добила уште едно место во Лигата на шампионите (сега имале 4 места наместо досегашните 3). Три години после нивната прва титула во Премиер лигата и после три последователни втори места, фудбалерите на Арсенал конечно успеале да го симнат Манчестер Јунајтед од врвот и да ја освојат својата втора титула во ерата на Премиер лигата и 12-та вкупно во клупската историја. Предводени од клупата одново од Венгер и неговите француски сонародници на теренот напаѓачот Тјери Анри кој постигнал 24 гола (и бил најдобар стрелец за сезоната) и Робер Пирес кој имал 15 асистенции, топџиите математички ја обезбедиле титулата во претопоследното коло победувајќи на Олд Трафорд токму против Манчестер Јунајтед со 1-0. Исто така сезоната 2001-2002 донела крај на серијата од четири сезони по ред во ретроспектива во кои овие два клуба завршувале на челните две позиции, откако Ливерпул предводен од Жерар Улие овојпат се пласирал меѓу нив на второто место - што бил нивниот најдобар пласман од основањето на Премиер лигата. Така, завршувајќи на третото место Манчестер Јунајтед го регистрирал својот најслаб пласман во ерата на Премиер лигата и за првпат се нашле под едно од првите две места уште од сезоната 1990-1991 во старата Прва Дивизија во која завршиле како шести. Дополнителното четврто место кое од оваа сезона водело во Лигата на шампионите го освоил Њукасл Јунајтед.
По слабата сезона, за која во Манчестер Јунајтед сметале дека причината била одбраната, летото 2002 година во клубот го донело Рио Фердинанд од Лидс Јунајтед за рекорден износ дотогаш платен за одбранбен играч. Дваесет и тригодишниот централен одбранбен играч, брзо се вклопил во составот на Фергусон и донел сигурност во последната линија со која подоцна ќе управува во текот на цела една декада. Благодарение на ова, црвените ѓаволи повторно имали тим со кои можеле да му се спротивстават на Арсенал во борбата за титулата. Од почетокот па сè до поголемиот дел на првенството во предност бил бранителот на титулата, Арсенал, кој пристигнал во месец март на пет бода разлика од Манчестер Јунајтед. На крајот на април топџиите претрпеле пад што им овозможил на црвените ѓаволи да ги престигнат лидерите и да остварат предност од 3 бода пред соперниците кои, сепак, имале уште натпревари да се опорават. Сензационално реми против Болтон, во кое лондончаните прокоцкале два гола предност, се чини го донело решавачкото бегство; Арсенал го загубиле последниот натпревар на домашен терен против потонатиот во голема финансиска криза Лидс Јунајтед и се предале, наоѓајќи утеха во ФА купот. Од друга страна Јунајтед ја вратиле титулата кај себе по само една година, нивна 15-та вкупно и 8-ма од 11 сезони во Премиер лигата. Нивниот напаѓач Руд ван Нистелрој постигнал 25 гола и бил најдобар стрелец за сезоната.
Во сезоната 2003-2004, судбината уште еднаш се сменила во корист на Арсенал, кои повторно ја презеле круната од Манчестер Јунајтед. Иако имале релативно тивко трансфер лето, во кое единственото ново засилување бил новиот голман Јенс Леман, играчите предводени од Арсен Венгер доминирале низ целата сезона во Премиер лигата освојувајќи ја титулата без ниту еден пораз (26 победи и 12 нерешени) - што се случило за прв и до денес единствен пат во историјата еден клуб да ја освои Премиер лигата без ниту еден пораз. Како резултат на ова, оваа екипа на Арсенал била наречена Непобедливите, прекар кој претходно го имала само екипата на Престон Норт Енд, која ја освоила титулата во првата сезона во старата Прва Дивизија. Напаѓачот Тјери Анри, одново бил талисманот на топџиите со своите 30 гола кои му ja донеле и втората награда златна копачка. Подржани од новиот сопственик, русинот Роман Абрамовиќ, второто место го освоила амбициозната екипа на Челси, станувајќи само втората екипа во периодот 1998-2004 која успеала да се пробие меѓу Арсенал и Манчестер Јунајтед после Ливерпул во 2002 година. Бранителот на титулата, Манчестер Јунајтед, останал на третото место, додека четврти овојпат завршил Ливерпул.